CELEX: 62020TA0392
Language: hu
Date: 2022-04-27 00:00:00
Title: T-392/20. sz. ügy: A Törvényszék 2022. április 27-i ítélete – Flašker kontra Bizottság („Állami támogatások – Szlovénia által egy települési közforgalmú gyógyszertár-hálózat részére nyújtott intézkedések – Előzetes vizsgálati szakasz – Állami támogatás hiányát, adott esetben pedig létező támogatások fennállását megállapító bizottsági határozat – Az EUMSZ 108. cikk (2) bekezdésében szabályozott hivatalos vizsgálati eljárás megindítása nélkül elfogadott határozat – Komoly nehézségek”)

2022.6.20.   
            
            
               HU
            
            
               Az Európai Unió Hivatalos Lapja
            
            
               C 237/47
            
         
      A Törvényszék 2022. április 27-i ítélete – Flašker kontra Bizottság
      (T-392/20. sz. ügy) (1)
      
      („Állami támogatások - Szlovénia által egy települési közforgalmú gyógyszertár-hálózat részére nyújtott intézkedések - Előzetes vizsgálati szakasz - Állami támogatás hiányát, adott esetben pedig létező támogatások fennállását megállapító bizottsági határozat - Az EUMSZ 108. cikk (2) bekezdésében szabályozott hivatalos vizsgálati eljárás megindítása nélkül elfogadott határozat - Komoly nehézségek”)
      (2022/C 237/58)
      Az eljárás nyelve: angol
      
         Felek
      
      
         Felperes: Petra Flašker (Grosuplje, Szlovénia) (képviselő: K. Zdolšek ügyvéd)
      
         Alperes: Európai Bizottság (képviselők: P. Arenas és C. Georgieva meghatalmazottak)
      
         Az alperest támogató beavatkozó: Szlovén Köztársaság (képviselő: B. Jovin Hrastnik meghatalmazott)
      
         Az ügy tárgya
      
      Az EUMSZ 263. cikkre alapított keresetében a felperes a 2020. március 24-i C(2020) 1724 final bizottsági határozat megsemmisítését kéri, amely határozat lezárta a Lekarna Ljubljana közforgalmú gyógyszertárral kapcsolatos intézkedéseknek az állami támogatásokra vonatkozó, az EUMSZ 107. cikkben és az EUMSZ 108. cikkben foglalt szabályokra tekintettel történő vizsgálatát (SA.43546 [2016/FC] ügy – Szlovénia).
      
         Az ítélet rendelkező része
      
      
                  1)
               
               
                  A Törvényszék a 2020. március 24-i C(2020) 1724 final bizottsági határozatot, amely lezárta a Lekarna Ljubljana közforgalmú gyógyszertárral kapcsolatos intézkedéseknek az állami támogatásokra vonatkozó, az EUMSZ 107. cikkben és az EUMSZ 108. cikkben foglalt szabályokra tekintettel történő vizsgálatát (SA.43546 [2016/FC] ügy – Szlovénia), megsemmisíti annyiban, amennyiben az a Lekarna Ljubljana kezelt eszközeire vonatkozik.
               
            
                  2)
               
               
                  Az Európai Bizottság maga viseli saját költségeit, valamint a Petra Flašker részéről felmerült költségeket.
               
            
                  3)
               
               
                  A Szlovén Köztársaság maga viseli saját költségeit.
               
            
         (1)  HL C 297., 2020.9.7.